Ragnar Ulfung

Ragnar Sigurd Ulfung (født 28. februar 1927 i Oslo) er en norsk tenor med en internasjonal karriere og som særlig har arbeidet i Sverige.biografi og bilderkort omtale  fra UIO Ulfung ble utnevnt som hovsångare i 1976.Norsk biografisk leksikon besøkt 10. desember 2014 Han var i sin tid regnet som Norges fremste operasanger.

Han begynte som niåring i Olavsguttene, der han ble solist i 1942 som tenor, 15 år gammel. Etter studier debuterte han ved Det Nye Teater i 1952.  Dernest jobbet han i Italia under Angelo Minghetti 1954–55, ved Stora Teatern i Göteborg 1955–58 og siden hadde han tretti viktige roller ved Stockholmsoperaen (hvor han var fast ansatt fra 1958) 1958–84.

Ulfung ble kjent i rollen som Gustav III, Riccardo i Maskeballet, av ham oppført over 130 ganger. Utover oppdrag i Norden gjestet han Metropolitan Opera i New York i 1972, samt sentrale scener verden over.

Sangernes pris deles ut av Norsk Operasangerforbund og Den Norske Opera hver nyttårsaften i hans navn.

 Familie 

Han het egentlig Ragnar Olsen, men skiftet etternavn til konfirmasjonen i 1941.Norsk biogarafisk leksikon: Ragnar Ulfung Faren het Erling Olsen (1892–1982) og var sjåfør, mens moren var kommunearbeider Sigrid Fredrikke Olsen (1894–1979). Ragnar giftet seg i Genova i 1951 med mannekengen Bjørg Flognfeldt (1927–2023). Han er far til den svenske filmmannen Karl Fredrik Ulfung (født 1966).

 Utmerkelser 
 Kritikerprisen 1961
 Ridder av 1. klasse i St. Olavs Orden 1976
 Svensk hovsångare 1976

 Referanser 

 Eksterne lenker   



Kategori:Norske operasangere
Kategori:Svenske operasangere
Kategori:Tenorer
Kategori:Riddere av 1. klasse av St. Olavs Orden
Kategori:Personer fra Oslo